અત્રે ઉલ્લેખનિય છે કે ગ્રીનલેન્ડ કંપનીના માલિક કાણોદરના આસિક હુસેન મહંમદ અલી ગની જેમની ઉંમર ૬૯ વર્ષ છે અને માત્ર સાત ચોપડીનો અભ્યાસ કર્યો હોવા છતાં ભારતમાં સૌ પ્રથમ પહેલીવાર છાણીયું ખાતર ફેદવાનુ ઓટોમેટીક મશીન સખત મહેનતના અંતે ડેવલોપ કર્યુ છે જે બનાસકાંઠા ગૌરવ લઈ શકે એવું Innovative કાર્ય છે. એટલું જ નહી તેઓ શ્રી દ્વારા ૧૯૯૭ ની સાલમાં નિષ્ફળ ગયેલ બોરની પાઈપો કાઢવાનું મશીન ડેવલોપ કર્યુ હતું જેનાથી ગમે એવી પાઈપો કે મોટર બોરમાં ફસાઈ ગઈ હોય તે સફળતાપૂર્વક બહાર કાઢીને ખેડૂતોને પણ મોટી નુકશાની માંથી બહાર કાઢતું હતું જે આજે ગની ક્રેન સર્વીસના નામે ઓળખાય છે. વડગામ.કોમ આસિકકાકા ને અભિનંદન સહ હાર્દિક શુભકામનાઓ પાઠવે છે.